TIEKĖJŲ KLAUSIMAI IR PERKANČIOSIOS ORGANIZACIJOS ATSAKYMAI

Pirkimas „Kuršėnų miesto apželdintų teritorijų priežiūros ir tvarkymo paslaugos“ (pirkimo ID. 9562960)

	Eil. Nr.
	Tiekėjo klausimas
	Perkančiosios organizacijos atsakymas

	1.
	Ar Sutarties projekto 11.1.1–11.13 papunkčiuose išvardytos visos paslaugos yra šio pirkimo objektas. Techninėje specifikacijoje ir Pasiūlymo formoje daliai šių paslaugų (šiukšlių rinkimui, herbicidų naudojimui, nelegalių sąvartynų tvarkymui, šiukšliadėžių priežiūrai, padangų surinkimui, stotelių ir paminklų valymui, gėlynų priežiūrai ir kt.) įkainių eilutės nenustatytos. Jeigu jos turi būti vykdomos, prašome nurodyti, pagal kokį įkainį už jas bus atsiskaitoma.
	Koreguotas Pirkimo sutarties projektas.

Įkeltas koreguotas Pirkimo sutarties projektas.

Prašome vadovautis aktualia redakcija 
„5_priedas_Pirkimo_sutarties_projektas_0916“.


	 2.
	Dėl nukirstos medienos ir kirtimo liekanų nuosavybės

Prašome patikslinti, kaip vykdant pirkimo Nr. 9562960 „Kuršėnų miesto apželdintų teritorijų priežiūros ir tvarkymo paslaugos“ sutartį turi būti disponuojama medžių ir krūmų kirtimo bei genėjimo metu susidarančia mediena, šakomis ir kita sumedėjusia biomase.

Kam po darbų atlikimo nuosavybės teise atitenka nukirsta mediena, šakos, krūmai ir kita sumedėjusi biomasė – Pirkėjui ar Paslaugų teikėjui?

Jeigu ši mediena ir biomasė atitenka Paslaugų teikėjui, ar jis turi teisę savo nuožiūra ją išvežti, panaudoti, perdirbti ir (ar) realizuoti, įskaitant panaudojimą biokurui?

Ar tiekėjas, apskaičiuodamas pasiūlymo įkainius, gali įvertinti jam atitenkančios medienos ir biomasės ekonominę vertę?

Jeigu mediena ar kirtimo liekanos turi būti pristatomos į Pirkėjo nurodytą vietą, prašome nurodyti tokią vietą bei kas prisiima jų pakrovimo ir transportavimo išlaidas.
	Mediena ir kirtimo atliekos pagal poreikį lieka paslaugų užsakovui, pagal atskirus užsakymus mediena ir kirtimo atliekos gali būti transportuojami Kuršėnų miesto seniūnijos teritorijos ribose iki 5 km. atstumu į seniūnijos darbuotojų nurodytą vietą.
Apmokama pagal įkainį paslaugų aprašyme 3 eilutė „Medžių  ir krūmų  šakų surinkimas ir išvežimas iš miesto teritorijos  į žaliųjų atliekų surinkimo aikšteles( be sąvartyno mokesčio)“.
Nesant poreikio seniūnijai pasilikti medienos ir kirtimo atliekų, jos realizuojamos ar išvežamos paslaugos teikėjo nuožiūra į artimiausią žaliųjų atliekų surinkimo aikštelę (Drąsučių k., Kuršėnų kaimiškoji sen., Šiaulių r.) Atliekų priėmimo mokestį moka seniūnija.
Į medžių kirtimo, genėjimo, kelmų pašalinimo darbų įkainį įskaitytas medienos, kirtimo atliekų ir teritorijos sutvarkymas.


	3.
	Dėl sutarties ir techninės specifikacijos paslaugų apimties neatitikimo Sutarties projekte tiekėjui nustatyta pareiga atlikti techninėje specifikacijoje atskirai neįvardytus darbus: šalinti žoles nuo šaligatvių ir purkšti herbicidais, likviduoti nelegalius sąvartynus, surinkti padangas, prižiūrėti šiukšliadėžes, valyti paminklus, stotelių paviljonus ir lietaus latakus, palaikyti švarą renginiuose, prižiūrėti gėlynus, laistyti ir tręšti želdinius bei atlikti kitus darbus.
Prašome patvirtinti, ar šios paslaugos patenka į pirkimo apimtį. Jeigu taip, prašome papildyti techninę specifikaciją jų aprašymais, preliminariais kiekiais, matavimo vienetais ir atskiromis įkainių pozicijomis. Jeigu ne, prašome atitinkamai patikslinti sutarties projektą.
	Koreguotas Pirkimo sutarties projektas.

Įkeltas koreguotas Pirkimo sutarties projektas.

Prašome vadovautis aktualia redakcija 
„5_priedas_Pirkimo_sutarties_projektas_0916“.


	4.
	Dėl prižiūrimų teritorijų sąrašų ir schemų
Prašome iki pasiūlymų pateikimo termino pateikti prižiūrimų teritorijų sąrašus ir schemas, nurodant jų plotus bei suskirstymą pagal pjovimo būdą. Prašome pažymėti centrinės miesto dalies teritorijas, griovius, šlaitus, pakeles ir vietas, kuriose negalima dirbti traktorine technika. Taip pat prašome sudaryti galimybę apžiūrėti objektus.
	Pjovimo būdas parenkamas pagal poreikį ir pateikiant užsakymus, preliminarūs kiekiai nurodyti paslaugų aprašyme, objektus galima apžiūrėti iš anksto susitarus sutarties projekto VIII skyriuje nurodytais kontaktais. 
Dirbti traktorine technika apribojimų nenumatyta, tačiau reikia atsižvelgti į prižiūrimos teritorijos dydį, reljefą, šalia esančių gatvių eismo intensyvumą ir teritorijos pažeidžiamumą, darbus atliekant sunkesne technika.

	5.
	Dėl preliminarių žolės pjovimo kiekių
Prašome paaiškinti, ar techninės specifikacijos pjovimo pozicijose nurodyti kiekiai yra bendras per visą paslaugų teikimo laikotarpį numatomas atlikti kiekis, įskaitant pakartotinius pjovimus, ar vienkartinis prižiūrimos teritorijos plotas. Prašome nurodyti numatomą pjovimų skaičių arba turimus ankstesnio laikotarpio faktinius kiekius pagal kiekvieną poziciją.
	Nurodytas vienkartinis prižiūrimos teritorijos plotas, pjovimų skaičius priklauso nuo gamtos sąlygų, poreikio ir užsakovo pateiktų užsakymų.

	6.
	Dėl savarankiškos vejų priežiūros ir užsakymų
Techninėje specifikacijoje nustatyta pareiga savarankiškai kontroliuoti ir užtikrinti tinkamą vejos būklę, o sutartyje numatyta, kad už savavališkai nuo sutarties ar užsakymo nukrypstant suteiktas paslaugas neatlyginama.
Prašome aiškiai nustatyti, ar tiekėjas turi pradėti pjovimą savo iniciatyva, ar kiekvienam pjovimui būtinas užsakovo patvirtinimas. Kaip bus fiksuojami ir apmokami savarankiškai, vykdant nuolatinės priežiūros reikalavimą, atlikti darbai? Kokia tvarka taikoma, jei užsakovas per sutartyje nurodytą laiką neatsako į pranešimą apie būtinybę atlikti darbus?
	Paslaugų teikėjas prieš pradėdamas pjovimą savo iniciatyva, turi susiderinti su paslaugų užsakovu. Terminas per kurį paslaugų užsakovas turi priimti sprendimą nurodytas 10.6 sutarties projekto punkte.

	7.
	Dėl vejos aukščio ir kokybės vertinimo
Prašome apibrėžti, ką reiškia reikalavimas, kad veja būtų „neperaugusi“ ir „atitiktų estetišką bei tinkamą aukštį“: kokį aukštį pasiekus privaloma pjauti ir koks aukštis turi likti po pjovimo?
Ar traktorinio pjovimo pozicijoje nurodytas aukštis iki dešimties centimetrų, o rankinio pjovimo pozicijose – iki penkių centimetrų taikomas rezultatui po pjovimo, ar yra didžiausias leidžiamas aukštis visą priežiūros laikotarpį?
	Vejos aukščio ir pjovimo poreikio nustatymas vyksta abipusiu užsakovo ir paslaugų teikėjo susitarimu.

	8.
	Dėl žolės surinkimo ir pjovimo aplink želdinius apskaitos
Rankinio pjovimo pozicijose nurodyta, kad žolė nesurenkama, tačiau sutartyje numatyta, esant būtinybei, ją surinkti, pakrauti ir išvežti. Prašome nurodyti, kaip apmokamas papildomai užsakytas nupjautos žolės sugrėbimas, surinkimas ir išvežimas bei ar traktorinio pjovimo įkainis turi apimti žolės surinkimą.
Taip pat prašome paaiškinti, kada pjovimas aplink medžius ir krūmus apmokamas pagal valandinį įkainį, o kada laikomas įtrauktu į plotu apskaitomą pjovimą. Ar valanda reiškia vieno darbuotojo darbo valandą ir kaip patvirtinama faktiškai dirbta trukmė?
	Pjovimo trimeriu valandinio įkainio taikymas derinamas su užsakovu atskiru susitarimu (ypatingai sudėtingose ir tankiai apželdintose teritorijose).
Koreguotas Pirkimo sutarties projektas.

Įkeltas koreguotas Pirkimo sutarties projektas.

Prašome vadovautis aktualia redakcija 
„5_priedas_Pirkimo_sutarties_projektas_0916“.


	9.
	Dėl lapų ir žolės sankaupų surinkimo
Techninės specifikacijos pirmosios pozicijos pavadinime numatytas lapų ir žolės sankaupų surinkimas bei išvežimas, o aprašyme nurodyta, kad atliekos išvežamos didmaišiuose.
Prašome patikslinti, ar tiekėjas turės surinkti teritorijose esančius lapus ir žolę bei sukrauti juos į didmaišius, ar paimti jau pripildytus didmaišius. Kas aprūpina didmaišiais, kam jie priklauso ir ar juos reikės grąžinti? Kaip nustatomas ir dokumentuojamas išvežtas kiekis tonomis?
	Didmaišiais pasirūpina paslaugos teikėjas, juos išvežioja į seniūnijos darbuotojų nurodytas vietas ir surenka jiems prisipildžius. Kiekis apskaitomas pagal pridavimo į surinkimo aikšteles važtaraščius. Pagal atskirus užsakymus galimas lapų ir žolių išvežimas ir be didmaišių.

	10.
	Dėl atliekų pristatymo vietų ir priėmimo mokesčių
Prašome nurodyti konkrečias žaliųjų atliekų surinkimo aikšteles, į kurias bus vežami lapai, žolė ir šakos, jų darbo laiką bei priėmimo sąlygas.
Kadangi lapų, žolės ir šakų išvežimo pozicijos nurodytos be sąvartyno mokesčio, prašome patvirtinti, kas tiesiogiai apmoka atliekų priėmimą. Kaip bus organizuojamas atliekų pristatymas, jei nurodyta aikštelė jų nepriims arba avarinių darbų metu nedirbs?
	Aikštelių adresai nurodyti Šiaulių regiono atliekų tvarkymo centro svetainėje, prie darbo laiko prisitaiko paslaugų teikėjas, už atliekų priėmimą atsiskaito seniūnija.

	11.
	Dėl šakų kiekio matavimo ir medienos smulkinimo
Prašome paaiškinti, kaip matuojamas surinktų šakų tūris kubiniais metrais: pagal nesusmulkintų šakų užimamą tūrį, susmulkintos medienos tūrį ar kitą metodiką.
Techninės specifikacijos medžių tvarkymo skyriaus pavadinime nurodytas medienos smulkinimas, tačiau atskiros įkainio pozicijos nėra. Ar smulkinimas privalomas, kokiais atvejais ir į kurį įkainį turi būti įtrauktos jo sąnaudos?
	Šakų tūris matuojamas erdviniais metrais pervedant į kubinius metrus pritaikant koeficientą nuo 0,12 iki 0,5, pagal šakų stambumą ir sukrovimo kokybę, medienos smulkinimas atliekamas iki supjaustymo kaladėmis nuo 0,3 iki 1 m. ilgio. Medienos smulkinimas įskaitytas į medžių nupjovimo įkainį.

	12.
	Dėl medžių kirtimo ir genėjimo įkainių sudėties
Prašome nurodyti, ar medžių kirtimo ir genėjimo įkainiai apima bokštelio naudojimą, kamieno supjaustymą, šakų surinkimą, smulkinimą, pakrovimą, visos medienos ir atliekų išvežimą bei galimus priėmimo mokesčius.
Ar po kirtimo ir genėjimo surinktų šakų išvežimas apmokamas pagal atskirą šakų surinkimo ir išvežimo poziciją? Prašome nurodyti medienos pristatymo vietas ir kam priklausys nukirsta mediena.
	Į įkainį yra įskaičiuotas ir bokštelio naudojimas, jei reikalinga. Mediena ir kirtimo atliekos pagal poreikį lieka paslaugų užsakovui, pagal atskirus užsakymus mediena ir kirtimo atliekos gali būti transportuojamos Kuršėnų miesto seniūnijos teritorijos ribose iki 5 km. atstumu į seniūnijos darbuotojų nurodytą vietą.
Apmokama pagal įkainį paslaugų aprašyme 3 eilutė „Medžių  ir krūmų  šakų surinkimas ir išvežimas iš miesto teritorijos  į žaliųjų atliekų surinkimo aikšteles( be sąvartyno mokesčio)“
Nesant poreikio seniūnijai pasilikti medienos ir kirtimo atliekų, jos realizuojamos ar išvežamos paslaugos teikėjo nuožiūra į artimiausią žaliųjų atliekų surinkimo aikštelę (Drąsučių k., Kuršėnų kaimiškoji sen., Šiaulių r.) Atliekų priėmimo mokestį moka seniūnija.
Į medžių kirtimo, genėjimo, kelmų pašalinimo darbų įkainį įskaitytas medienos, kirtimo atliekų ir teritorijos sutvarkymas.

	13.
	Dėl medžių aukščio, skersmens ir darbų sudėtingumo
Kirtimo ir genėjimo įkainiai diferencijuojami tik pagal medžio skersmenį. Prašome pateikti turimą informaciją apie numatomų tvarkyti medžių aukščius, vietas ir privažiavimo sąlygas, įskaitant medžius šalia pastatų, elektros linijų ar kitų kliūčių.
Kokiame aukštyje matuojamas medžio skersmuo ir kaip nustatomas daugiakamienio medžio kiekis? Prašome patikslinti skersmens intervalus, kad neliktų neapibrėžtumo dėl tarpinių reikšmių ir tiksliai aštuoniasdešimt vieno centimetro skersmens medžių bei kelmų priskyrimo.
	Paslaugų teikimo vieta yra Kuršėnų miesto seniūnijos teritorija, medžio skersmuo matuojamas 1,3 m. aukštyje nuo šaknies kaklelio. Skersmuo iki 30 cm., nuo 31 iki 80 cm., daugiau kaip 81 cm.

	14.
	Dėl prieštaringo genėjimo aprašymo
Genėjimo pozicijos pavadinime numatytas viršūnės pažeminimas, o aprašyme reikalaujama viršūnę išsaugoti. Tame pačiame aprašyme įrašytas kamieno nupjovimas ir grunto išlyginimas.
Prašome patikslinti, kokie konkretūs darbai perkami pagal genėjimo poziciją, ir pašalinti tarpusavyje nesuderintas nuostatas. Kas kiekvienam medžiui nustatys genėjimo būdą bei apimtį ir kaip ši užduotis bus pateikiama tiekėjui?
	Genėjimo būdas ir intensyvumas nurodomas pateikiant užsakymą.

	15.
	Dėl išvirtusio ar nulaužto medžio sutvarkymo
Šiai paslaugai numatytas vienodas įkainis, nepriklausantis nuo medžio dydžio. Prašome nurodyti numatomų medžių dydžius arba įkainio taikymo ribas.
Ar paslauga apima išverstos šaknų sistemos pašalinimą, duobės užpylimą atvežtiniu gruntu, medienos bei šakų išvežimą ir vejos atkūrimą? 
Kaip ši pozicija atribojama nuo atskirai įkainoto kelmo išrovimo?
	Koreguotas Pirkimo sutarties projektas ir Techninė specifikacija. 

Įkeltas koreguotas Pirkimo sutarties projektas ir Techninė specifikacija.

Prašome vadovautis aktualia redakcija 
„4 priedas_Technine_specifikacija_0916 ir  5_priedas_Pirkimo_sutarties_projektas_0916“.


	16.
	Dėl kelmų išrovimo ir frezavimo
Techninės specifikacijos skyriaus pavadinime ir sutartyje minimas frezavimas, tačiau įkainių pozicijose numatytas kelmo išrovimas. Prašome patvirtinti, kuri technologija privaloma ir ar leidžiama taikyti frezavimą.
Prašome nurodyti konkretų šaknų pašalinimo gylį, nes aprašymo formuluotė „vieno metro spinduliu nuo kelmo ir į gylį“ nėra vienareikšmė. Ar įkainis turi apimti kelmo išvežimą, priėmimo mokestį, grunto įsigijimą ir atvežimą, sutankinimą bei vejos ar dangų atkūrimą?
	Koreguoti Pasiūlymo forma, Pirkimo sutarties projektas ir Techninė specifikacija. 

Įkeltas koreguota Pasiūlymo forma, Pirkimo sutarties projektas ir Techninė specifikacija.

Prašome vadovautis aktualia redakcija 
„1_priedas_Pasiūlymo_forma_0916, 4 priedas_Technine_specifikacija_0916 ir  5_priedas_Pirkimo_sutarties_projektas_0916“.


	17.
	Dėl leidimų, elektros atjungimo ir eismo organizavimo
Prašome nurodyti, kas gauna ir apmoka medžių kirtimui ar genėjimui reikalingus leidimus bei suderinimus, organizuoja elektros tiekimo atjungimą ir prireikus parengia bei suderina eismo organizavimo schemas.
Ar darbų vykdymo terminai skaičiuojami tik užtikrinus reikiamus leidimus, suderinimus ir saugaus darbo sąlygas? Kas pateikia informaciją apie požeminius tinklus kelmų šalinimo vietose?
	Viskuo pasirūpina paslaugų teikėjas.

	18.
	Dėl avarinių darbų ir užsakymų terminų
Prašome sąvoką „nedelsiant“ apibrėžti konkrečiu reagavimo laiku ir nurodyti, ar avariniai darbai gali būti užsakomi visą parą, savaitgaliais ir švenčių dienomis. Kokie atvejai laikomi avariniu kelmų šalinimu?
Techninėje specifikacijoje nustatyti darbų pradžios terminai, tačiau nepateikti jų užbaigimo terminų nustatymo principai. Prašome paaiškinti, kaip užbaigimo terminas bus derinamas su užsakymo apimtimi, kelių užsakymų pateikimu vienu metu ir oro sąlygomis, kuriomis saugiai dirbti negalima. Taip pat prašome nurodyti telefoninių užsakymų patvirtinimo ir jų gavimo laiko fiksavimo tvarką.
	Avariniai darbai pradedami vykdyti nedelsiant po užsakymo pateikimo. Į vykdomų avarinių darbų apimtis ir oro sąlygas, jei jos neleidžia saugiai atlikti pateiktų užsakymų atsižvelgiama vadovaujantis protingumo principu. Telefone matomas gauto arba išsiųsto skambučio laikas.

	19.
	Dėl minimalios užsakomos apimties
Sutartyje nustatyta maksimali vertė, o techninėje specifikacijoje kiekiai įvardyti kaip preliminarūs. Prašome nurodyti, ar garantuojama minimali išperkama paslaugų suma arba apimtis.
Ar atskirų pozicijų kiekiai gali būti visiškai neišperkami arba viršijami, perskirstant lėšas tarp paslaugų? Prašome apibrėžti šio perskirstymo ribas ir nurodyti, ar pratęsus paslaugų teikimą papildomam mėnesiui keičiasi maksimali sutarties vertė.
	Maksimali sutarties vertė negali būti viršyta, atskiros pozicijos gali būti neišpirktos, lėšos gali būti perskirstomos tarp paslaugų pagal poreikį.

	20.
	Dėl sutarties projekto patikslinimo
Sutarties projekte numatytas nutraukimo pagrindas, siejamas su savivaldybės kontrole paslaugų teikėjo atžvilgiu ir vidaus sandoriu. Prašome paaiškinti šios nuostatos taikymą šiame pirkime ir, jei ji netaikoma, ją pašalinti.
Taip pat prašome suderinti skirtingus vienašalio nutraukimo įspėjimo terminus, patikslinti klaidingas kryžmines nuorodas ir nustatyti terminą, per kurį užsakovas privalo patvirtinti pateiktą paslaugų aktą bei sąskaitos priėmimą SABIS arba pateikti motyvuotas pastabas.
Prašome atsakymus įtraukti į pirkimo dokumentų patikslinimus, kad visi tiekėjai pasiūlymus galėtų parengti pagal vienodai apibrėžtas darbų apimtis ir sąnaudų prielaidas.
	Koreguotas Pirkimo sutarties projektas.

Įkeltas koreguotas Pirkimo sutarties projektas.

Prašome vadovautis aktualia redakcija 
„5_priedas_Pirkimo_sutarties_projektas_0916“.




